बोलीं- सबसे सस्ती मैं थी, सबसे महंगी बनकर निकली
Bollywood Actress Shehnaaz Gill Speaks About Her Bigg Boss 13 Season Fees. शहनाज गिल जल्द ही फिल्म किसी का भाई किसी की जान ने बॉलीवुड डेब्यू करने जा रही हैं। इस बीच मीडिया को दिए इंटरव्यू में शहनाज गिल ने बताया कि बिग बॉस 13 में उन्हें बाकी कंटेस्टेंट की तुलना में सबसे कम फीस मिली थी
शहनाज गिल जल्द ही फिल्म किसी का भाई किसी की जान से बॉलीवुड डेब्यू करने जा रही हैं। इस बीच मीडिया को दिए इंटरव्यू में शहनाज ने बताया कि बिग बॉस 13 में उन्हें बाकी कंटेस्टेंट की तुलना में सबसे कम फीस मिली थी, इसके बावजूद वो सबसे जबरदस्त खिलाड़ी बनकर उभरीं।
दरअसल, बीते दिनों शहनाज फिल्म ‘किसी का भाई किसी की जान की पूरी कास्ट’ के साथ कपिल शर्मा के शो में पहुंचीं। इस दौरान उनके साथ सलमान खान, पूजा हेगड़े, राघव जुयाल, सिद्धार्थ निगम, विनाली भटनागर, जस्सी गिल, पलक तिवारी और सुखबीर स्टेज पर नजर आए।
उसमें तो मुझे बहुत कम फीस मिली थी- शहनाज
शो के दौरान कपिल ने मजाकिया अंदाज में पूछा- ‘शहनाज क्या सलमान खान के होस्ट किए गए शो में आपको पूरा पैसा नहीं मिला था, इसलिए उन्होंने आपको अपनी फिल्म में साइन कर लिया?’
इस पर शहनाज ने कहा- ‘उसमें तो मुझे बहुत कम फीस मिली थी। सबसे सस्ती मैं ही थी और सबसे महंगी बनकर निकली हूं।’
शहनाज की ये बात सुनकर सलमान खान खुशी से मुस्कुराते हैं। वहीं उनके इस जवाब से फैंस बेहद खुश हैं और शहनाज की सराहना कर रहे हैं।
फैंस ने शहनाज के वीडियो पर लुटाया प्यार
एक फैन पेज ने शो का एक वीडियो शेयर करते हुए लिखा- ‘शाहनाज का फेम और स्टारडम हमेशा खुद के लिए बोलता आया है। इसमें कोई शक नहीं है कि वो देश की सबसे फेमस और पसंदीदा एक्ट्रेस हैं।’
इस पोस्ट पर एक फैन ने लिखा- ‘ शहनाज की बॉलीवुड एंट्री, यह एक प्राउड मोमेंट है। सना ने बिल्कुल सही कहा है। दूसरे फैन ने लिखा- ‘सलमान वाकई शहनाज पर प्राउड फील कर रहे हैं।’